**คำกล่าวกราบบังคมทูล**

**รายนามผู้ได้รับรางวัล “อาจารย์ดีเด่นแห่งชาติ ประจำปี พ.ศ. 2564”**

**โดย อาจารย์มนชาย ภูวรกิจ (ประธาน ปอมท.)**



ที่ประชุมประธานสภาอาจารย์มหาวิทยาลัยแห่งประเทศไทย สำนึกใน
พระมหากรุณาธิคุณที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อม พระราชทานโล่รางวัลแก่อาจารย์ดีเด่นแห่งชาติ ประจำปีพุทธศักราช สองพันห้าร้อยหกสิบสี่
เพื่อประกาศยกย่องและเชิดชูเกียรติให้แก่อาจารย์ที่ปฏิบัติงานในสถาบันอุดมศึกษาของรัฐ ซึ่งเป็นผู้มีความรู้ความสามารถในเชิงวิชาการ มีความสามารถใน
การถ่ายทอดความรู้ มีคุณธรรมจริยธรรม และเป็นผู้อุทิศตนอันเป็นประโยชน์ต่อประเทศชาติ สมควรได้รับการยกย่องแก่บุคลากรด้านการศึกษา

โดยที่ประชุมประธานสภาอาจารย์มหาวิทยาลัยแห่งประเทศไทย
มีมติเห็นชอบอาจารย์ดีเด่นแห่งชาติ ประจำปีพุทธศักราช สองพันห้าร้อยหกสิบสี่ เข้ารับโล่พระราชทานรางวัลอาจารย์ดีเด่นแห่งชาติ จำนวน 4 ท่าน ดังนี้

**อาจารย์ดีเด่นแห่งชาติ สาขาวิทยาศาสตร์เทคโนโลยี** ได้แก่

ศาสตราจารย์ ดร.วราวุฒิ ครูส่ง
จาก สถาบันเทคโนโลยีพระจอมเกล้าเจ้าคุณทหารลาดกระบัง

**อาจารย์ดีเด่นแห่งชาติ สาขาวิทยาศาสตร์สุขภาพ** ได้แก่

ศาสตราจารย์ สัตวแพทย์หญิง ดร.รุ่งทิพย์ ชวนชื่น
จาก จุฬาลงกรณ์มหาวิทยาลัย

**อาจารย์ดีเด่นแห่งชาติ สาขาศิลปกรรมศาสตร์** ได้แก่

รองศาสตราจารย์ ดร.ตฤณ กิตติการอำพล
จาก มหาวิทยาลัยบูรพา

**อาจารย์ดีเด่นแห่งชาติ สาขารับใช้สังคม** ได้แก่

ศาสตราจารย์ นายแพทย์รุ่งโรจน์ พิทยศิริ
จาก จุฬาลงกรณ์มหาวิทยาลัย

